CELEX: 32012D0786
Language: da
Date: 2012-12-13 00:00:00
Title: Kommissionens gennemførelsesafgørelse af 13. december 2012 om ændring af afgørelse 2010/221/EU for så vidt angår nationale foranstaltninger til forebyggelse af indslæbning af visse vanddyrsygdomme til dele af Irland, Finland og Det Forenede Kongerige (meddelt under nummer C(2012) 9295) EØS-relevant tekst

15.12.2012   
            
            
               DA
            
            
               Den Europæiske Unions Tidende
            
            
               L 347/36
            
         KOMMISSIONENS GENNEMFØRELSESAFGØRELSE
   af 13. december 2012
   om ændring af afgørelse 2010/221/EU for så vidt angår nationale foranstaltninger til forebyggelse af indslæbning af visse vanddyrsygdomme til dele af Irland, Finland og Det Forenede Kongerige
   (meddelt under nummer C(2012) 9295)
   (EØS-relevant tekst)
   (2012/786/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2006/88/EF af 24. oktober 2006 om dyresundhedsbestemmelser for akvakulturdyr og produkter deraf og om forebyggelse og bekæmpelse af visse sygdomme hos vanddyr (1), særlig artikel 43, stk. 2, og
   ud fra følgende betragtninger:
   
               (1)
            
            
               Kommissionens afgørelse 2010/221/EU af 15. april 2010 om godkendelse af nationale foranstaltninger til begrænsning af virkningerne af visse sygdomme hos akvakulturdyr og vildtlevende vanddyr i overensstemmelse med artikel 43 i Rådets direktiv 2006/88/EF (2) giver visse medlemsstater mulighed for, med henblik på at forebygge indslæbning af visse sygdomme i deres område, at stille særlige krav til sendinger af disse dyr, såfremt de enten har påvist, at hele deres område eller visse afgrænsede områder er frie for sådanne sygdomme, eller har etableret et udryddelses- eller overvågningsprogram i dette øjemed.
            
         
               (2)
            
            
               De finske indlandsområder er opført i bilag II til afgørelse 2010/221/EU som områder med et godkendt udryddelsesprogram for bakteriel nyresygdom (BKD).
            
         
               (3)
            
            
               Ved afgørelse 2010/221/EU godkendes i overensstemmelse hermed visse nationale foranstaltninger i Finland for så vidt angår sendinger af akvakulturdyr af modtagelige arter til de pågældende områder.
            
         
               (4)
            
            
               Ifølge Finlands rapportering til Kommissionen er der sket fremskridt i flere områder, mens andre områder stadig er inficeret med BKD. Finland har derfor anmodet om, at afvandingsområdet for Vesijärvi udgår af udryddelsesprogrammet. Bilag II bør ændres i overensstemmelse hermed.
            
         
               (5)
            
            
               I bilag III til afgørelse 2010/221/EU er der for øjeblikket opført ni segmenter på Irlands område med et godkendt overvågningsprogram for ostreid herpesvirus 1 μνar (OsHV-1 μνar).
            
         
               (6)
            
            
               Irland har meddelt Kommissionen, at der er påvist OsHV-1 μνar i Drumcliff i segment 3, Shannon Estuary i segment 6 og Oysterhaven Bay i segment 9. Den geografiske afgrænsning af disse segmenter i bilag III til afgørelse 2010/221/EU bør derfor ændres.
            
         
               (7)
            
            
               I bilag III til afgørelse 2010/221/EU er områderne Storbritannien, Nordirland og Guernsey opført med et godkendt overvågningsprogram for OsHV-1 μνar.
            
         
               (8)
            
            
               Det Forenede Kongerige har meddelt Kommissionen, at der er påvist OsHV-1 μνar i England og Nordirland. Den geografiske afgrænsning af disse områder i bilag III til afgørelse 2010/221/EU bør derfor ændres.
            
         
               (9)
            
            
               Afgørelse 2010/221/EU bør derfor ændres i overensstemmelse hermed.
            
         
               (10)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Bilag II og III til afgørelse 2010/221/EU erstattes af teksten i bilaget til nærværende afgørelse.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 13. december 2012.
      
         
            På Kommissionens vegne
         
         Tonio BORG
         
            Medlem af Kommissionen
         
      
   
   
      (1)  EUT L 328 af 24.11.2006, s. 14.
   
      (2)  EUT L 98 af 20.4.2010, s. 7.
   
      BILAG
      »
            BILAG II
            
               Medlemsstater og dele heraf, som har indført udryddelsesprogrammer for visse sygdomme hos akvakulturdyr, og hvis nationale foranstaltninger til bekæmpelse af disse sygdomme er godkendt, jf. artikel 43, stk. 2, i direktiv 2006/88/EF
            
            
                        Sygdom
                     
                     
                        Medlemsstat
                     
                     
                        Kode
                     
                     
                        Geografisk afgrænsning af det område, der er omfattet af godkendte nationale foranstaltninger
                     
                  
                        Bakteriel nyresygdom (BKD)
                     
                     
                        Finland
                     
                     
                        FI
                     
                     
                        Følgende afvandingsområder:
                        Kymijoki (undtagen afvandingsområdet for Vesijärvi), Juustilanjoki, Hounijoki, Tervajoki, Vilajoki, Urpalanjoki, Vaalimaanjoki, Virojoki, Vehkajoki, Summajoki, Vuoksi, Jänisjoki, Kiteenjoki-Tohmajoki, Hiitolanjoki, Tenojoki, Näätämöjoki, Uutuanjoki, Paatsjoki, Tuulomajoki.
                     
                  
                        Sverige
                     
                     
                        SE
                     
                     
                        De svenske indlandsområder.
                     
                  
                        Infektiøs pankreasnekrose (IPN)
                     
                     
                        Sverige
                     
                     
                        SE
                     
                     
                        De svenske kystområder.
                     
                  
         
            BILAG III
            
               Medlemsstater og områder, som har indført programmer for overvågning af ostreid herpesvirus 1 μνar (OsHV-1 μνar), og hvis nationale foranstaltninger til bekæmpelse af denne sygdom er godkendt, jf. artikel 43, stk. 2, i direktiv 2006/88/EF
            
            
                        Sygdom
                     
                     
                        Medlemsstat
                     
                     
                        Kode
                     
                     
                        Geografisk afgrænsning af områder med godkendte nationale foranstaltninger
                        (medlemsstater, zoner og segmenter)
                     
                  
                        Ostreid herpesvirus 1 μνar (OsHV-1 μνar)
                     
                     
                        Irland
                     
                     
                        IE
                     
                     
                        Segment 1: Sheephaven Bay.
                        Segment 2: Gweebara Bay.
                        Segment 3: Killala Bay, Broadhaven Bay og Blacksod Bay.
                        Segment 4: Streamstown Bay.
                        Segment 5: Bertraghboy Bay og Galway Bay.
                        Segment 6: Poulnasharry Bay, Askeaton Bay og Ballylongford Bay.
                        Segment 7: Kenmare Bay.
                        Segment 8: Dunmanus Bay.
                        Segment 9: Kinsale Bay.
                     
                  
                        Det Forenede Kongerige
                     
                     
                        UK
                     
                     
                        Storbritannien med undtagelse af Whitestable Bay og Kent.
                        Nordirland med undtagelse af Killough Bay, Lough Foyle, Carlingford Lough og Strangford Lough.
                        Guernsey.
                     
                  «